Παγκόσμια Κατάταξη FIBA

Παγκόσμια Κατάταξη FIBA ονομάζεται η κατάταξη των εθνικών ομάδων καλαθοσφαίρισης, βάσει ενός συστήματος βαθμολόγησης των επιδόσεών τους στις κύριες διοργανώσεις της Διεθνούς Ομοσπονδίας (FIBA). Στην πραγματικότητα πρόκειται για τέσσερις επιμέρους κατατάξεις: ανδρών, γυναικών, νέων ανδρών και νέων γυναικών.

Σκοπός της διαδικασίας δεν είναι μια συγκεντρωτική στατιστική διακρίσεων, αλλά η αποτύπωση της δυναμικότητας της τρέχουσας «γενιάς» ανά χώρα. Για το λόγο αυτό, λαμβάνονται υπ' όψιν μόνο οι διοργανώσεις της τελευταίας οκταετίας.

 Μεθοδολογία 
Όταν μια εθνική ομάδα ανδρών ή γυναικών συμμετέχει σε Ολυμπιακούς Αγώνες, Παγκόσμιο Πρωτάθλημα ή Ηπειρωτικό Πρωτάθλημα, λαμβάνει κάποιους προκαθορισμένους βαθμούς ανάλογα με τη θέση στην οποία θα τερματίσει (π.χ. το αργυρό μετάλλιο δίνει 40 βαθμούς). Ακολούθως αυτοί πολλαπλασιάζονται με ένα «συντελεστή βαρύτητας», ανάλογο της ανταγωνιστικότητας της διοργάνωσης. Για παράδειγμα, στους άνδρες το Ολυμπιακό Τουρνουά έχει συντελεστή 5, ενώ το Ασιατικό Πρωτάθλημα μόλις 0,3 - άρα εάν υποθετικά η Εθνική Κίνας τερματίσει 2η στους Ολυμπιακούς θα λάβει τελικά 200 βαθμούς, ενώ για την ίδια θέση στο ηπειρωτικό της πρωτάθλημα θα λάβει 12.

Κάθε φορά λοιπόν που ολοκληρώνεται μία απ' τις παραπάνω διοργανώσεις, η FIBA αναθεωρεί την κατάταξη, προσθέτοντας στη γενική βαθμολογία των ομάδων όσους βαθμούς συνέλεξαν βάσει του παραπάνω γινομένου (ή κανέναν εάν απουσίαζαν) και αφαιρώντας όσους πιθανά είχαν κερδίσει στην αντίστοιχη διοργάνωση πριν από οκτώ έτη. Κατ' αυτόν τον τρόπο, ο κύκλος περιλαμβάνει ανά πάσα στιγμή τις δύο τελευταίες ολυμπιάδες, τα δύο τελευταία παγκόσμια πρωταθλήματα και τα τέσσερα τελευταία ηπειρωτικά πρωταθλήματα.

Κατά παρόμοιο τρόπο λειτουργεί η βαθμολόγηση στις εθνικές ομάδες των νέων ανδρών και γυναικών. Επειδή όμως αυτές οι κατηγορίες περιλαμβάνουν διοργανώσεις διάφορων ηλικιών και όχι πάντα συγχρονισμένες μεταξύ τους, οι σχετικές κατατάξεις αναθεωρούνται στο τέλος κάθε χρόνου.

 Πίνακες υπολογισμού 
+Βαθμοί θέσηςΘέση18px18px18px4567891011121314151617<17Βαθμοί504030151413121110987654321
+ Συντελεστές βαρύτηταςδιοργανώσεων ανδρώνΟλυμπιακοί Αγώνες5Μουντομπάσκετ5 Ευρωμπάσκετ1 Αμερικανικό Πρωτάθλημα0,8 Ασιατικό Πρωτάθλημα0,3 Αφρικανικό Πρωτάθλημα0,2 Πρωτάθλημα Ωκεανίας0,1
+ Συντελεστές βαρύτηταςδιοργανώσεων γυναικώνΟλυμπιακοί Αγώνες5Μουντομπάσκετ5 Ευρωμπάσκετ1 Αμερικανικό Πρωτάθλημα0,8 Ασιατικό Πρωτάθλημα0,3 Αφρικανικό Πρωτάθλημα0,2 Πρωτάθλημα Ωκεανίας0,1
+Συντελεστές βαρύτηταςδιοργανώσεων νέωνΠαγκόσμια Πρωταθλήματα U17, U191Ευρωμπάσκετ U16, U181Αμερικανικά Πρωταθλήματα U16, U180,8Ασιατικά Πρωταθλήματα U16, U180,3Αφρικανικά Πρωταθλήματα U16, U180,2Πρωταθλήματα Ωκεανίας U16, U180,1Σημ: Επειδή τα ηπειρωτικά πρωταθλήματα δεν είναι απολύτως συγχρονισμένα, οι βαθμοί από αυτά «εξομαλύνονται» ανά περίσταση.

 Τρέχουσα κατάταξη 
Σημείωση: Αναφέρονται οι 10 επικεφαλής κάθε κατηγορίας. Στις κατηγορίες νέων και νεανίδων συνυπολογίζονται όλες οι ηλικιακές ομάδες από U19 κάτω.
+ ΆνδρεςΧώραΠόντοι1840,12761,43757,34753,45745,76 Καναδάς744,97 Αυστραλία733,18732,59 Λετονία716,110702,8Τελευταία ενημέρωση: 28/3/25
+ ΓυναίκεςΧώραΠόντοι1 Ηνωμένες Πολιτείες880,92 Αυστραλία719,63 Γαλλία719,24 Κίνα712,75 Βέλγιο702,16 Ισπανία698,27 Καναδάς661,68 Νιγηρία640,19 Βραζιλία637,810 Σερβία615,2Τελευταία ενημέρωση: 8/8/25
+ Νέοι ΆνδρεςΧώραΠόντοι1 Ηνωμένες Πολιτείες824,42 Ισπανία726,83 Γαλλία725,14 Ιταλία709,75 Σερβία686,36 Τουρκία680,27 Αυστραλία674,88 Λιθουανία654,69 Γερμανία630,610 Καναδάς629,7Τελευταία ενημέρωση: 2/12/24
+ Νέες ΓυναίκεςΧώραΠόντοι1 ΗΠΑ824,92 Ισπανία 745,13 Καναδάς737,34 Γαλλία720,45 Αυστραλία690,66 Ιαπωνία647,77 Ουγγαρία641,98 Σλοβενία641,49 Βέλγιο635,110 Φινλανδία600,9Τελευταία ενημέρωση: 2/12/24

 Πηγές 
 FIBA Ranking System - επίσημος ιστοχώρος της Διεθνούς Ομοσπονδίας Καλαθοσφαίρισης

Κατηγορία:Εθνικές ομάδες καλαθοσφαίρισης
Κατηγορία:FIBA